**Javna obravnava**

**ZAKON O NAPOTITVI DELAVCEV NA DELO**

1. **poglavje**

**SPLOŠNE DOLOČBE**

1. člen

(vsebina zakona)

1. Ta zakon ureja napotitev delavcev, zaposlenih pri delodajalcih s sedežem ali prebivališčem izven Republike Slovenije, na delo v Republiko Slovenijo ter napotitev delavcev, zaposlenih pri delodajalcih s sedežem ali prebivališčem v Republiki Sloveniji, na delo v tujino v okviru čezmejnega izvajanja storitev.
2. Določbe tega zakona, ki se uporabljajo za napotitve delavcev na delo iz držav članic Evropske unije (v nadaljnjem besedilu: države članice EU) oziroma v države članice EU, se enako uporabljajo tudi za napotitve v države članice Evropskega združenja za prosto trgovino oziroma iz njih.
3. člen

(predpisi Evropske unije)

1. S tem zakonom se v pravni red Republike Slovenije prenašata naslednji direktivi Evropske unije:

* Direktiva Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev (UL L št. 18 z dne 21. 1. 1997) in
* Direktiva 2014/67/EU Evropskega parlamenta in Sveta z dne 15. maja 2014 o izvrševanju Direktive 96/71/ES o napotitvi delavcev na delo v okviru opravljanja storitev in spremembi Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI).

1. S tem zakonom se ureja izvajanje naslednjih uredb Evropske unije:

* Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti,
* Uredbe (ES) št. 987/2009 parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti in
* Uredbe (EU) št. 1231/2010 Evropskega parlamenta in Sveta z dne 24. novembra 2010 o razširitvi uporabe uredb (ES) št. 883/2004 in (ES) št. 987/2009 na državljane tretjih držav, za katere se navedeni uredbi ne uporabljata le na podlagi njihovega državljanstva.

1. člen

(opredelitev pojmov)

1. Za potrebe tega zakona imajo posamezni pojmi naslednji pomen:
2. delodajalec ali delodajalka (v nadaljnjem besedilu: delodajalec) je pravna ali fizična oseba, registrirana za opravljanje dejavnosti ter drug subjekt, določen z zakonom, ki ureja delovna razmerja, ki ima sedež oziroma prebivališče v Republiki Sloveniji ter zaposluje delavca ali delavko na podlagi pogodbe o zaposlitvi;
3. tuji delodajalec ali tuja delodajalka (v nadaljnjem besedilu: tuji delodajalec) je pravna ali fizična oseba, registrirana za opravljanje dejavnosti, s sedežem oziroma prebivališčem izven Republike Slovenije, ki zaposluje delavca v skladu s predpisi države, v kateri ima sedež oziroma prebivališče;
4. EU delodajalec ali EU delodajalka (v nadaljnjem besedilu: EU delodajalec) je pravna ali fizična oseba, registrirana za opravljanje dejavnosti, s sedežem oziroma prebivališčem v drugi državi članici EU, ki zaposluje delavca v skladu s predpisi države, v kateri ima sedež oziroma prebivališče;
5. delavec ali delavka (v nadaljnjem besedilu: delavec) je vsaka fizična oseba ne glede na njeno državljanstvo, ki je v delovnem razmerju v skladu predpisi države, v kateri ima njen delodajalec oziroma tuji delodajalec sedež oziroma prebivališče;
6. napoteni delavec ali napotena delavka (v nadaljnjem besedilu: napoteni delavec) je delavec, ki ga njegov delodajalec oziroma tuji delodajalec za časovno omejeno obdobje napoti na delo na ozemlje države, ki ni država, v kateri običajno dela;
7. naročnik storitve ali naročnica storitve (v nadaljnjem besedilu: naročnik storitve) je pravna ali fizična oseba, za katero delodajalec ali tuji delodajalec čezmejno opravlja storitve z napotenimi delavci;
8. izvajalec storitve ali izvajalka storitve (v nadaljnjem besedilu: izvajalec storitve) je delodajalec ali tuji delodajalec, ki na podlagi pogodbe čezmejno opravlja storitve z napotenimi delavci;
9. podizvajalec je pravni subjekt, kateremu je bil s pogodbo v izvajanje oddan del storitve ali celotna storitev, za izvedbo katere je glavni izvajalec sklenil pogodbo z naročnikom storitve.
10. Za potrebe tega zakona se napotitev delavcev na delo v okviru čezmejnega izvajanja storitev (v nadaljnjem besedilu: napotitev) šteje napotitev, ki se izvaja ne enega izmed naslednjih načinov:
11. delavci so napoteni v drugo državo, kot je država, v kateri običajno opravljajo delo, v okviru čezmejnega izvajanja storitve, ki se izvaja za račun in pod nadzorom delodajalca oziroma tujega delodajalca na podlagi sklenjene pogodbe z naročnikom storitve oziroma brez sklenjene pogodbe v primerih, kjer po naravi storitve ni naročnika;
12. delavci so napoteni v drugo državo, kot je država, v kateri običajno opravljajo delo, v okviru čezmejnega izvajanja storitve, ki se izvaja na podlagi akta o napotitvi v ustanovo ali gospodarsko družbo s sedežem v državi, kamor so napoteni, s katero je delodajalec oziroma tuji delodajalec lastniško povezan;
13. delavci so napoteni v drugo državo članico EU, kot je država članica EU, v kateri običajno opravljajo delo, v okviru zagotavljanja dela delavcev uporabniku s sedežem oziroma prebivališčem v državi, kamor so napoteni.

1. V primerih iz točke (b) prejšnjega odstavka se za lastniško povezani štejeta ustanovi ali gospodarski družbi, ki sta v večinski lasti iste ustanove ali gospodarske družbe oziroma ustanovi ali gospodarski družbi, med katerima ima ena glede na drugo neposredno ali posredno večinski delež vpisanega kapitala, večino glasovalnih pravic ali lahko imenuje več kot polovico članov njenega upravnega, vodstvenega ali nadzornega organa.
2. **poglavje**

**NAPOTITEV DELAVCEV TUJIH DELODAJALCEV V REPUBLIKO SLOVENIJO**

1. člen

(pogoji napotitve)

1. Tuji delodajalec lahko začasno napoti delavca v Republiko Slovenijo, pod pogojem, da:

* med tujim delodajalcem in napotenim delavcem ves čas trajanja napotitve obstaja delovno razmerje,
* tuji delodajalec v državi, v kateri ima sedež oziroma prebivališče, opravlja znaten del svoje dejavnosti in
* napoteni delavec običajno ne opravlja svojega dela v Republiki Sloveniji.

1. Pri ugotavljanju izpolnjevanja pogojev iz druge in tretje alineje prejšnjega odstavka lahko nadzorni organ odloča po prostem preudarku na podlagi celovite presoje dejanskih okoliščin, ki kažejo na takšno dejstvo, pri čemer zlasti upošteva ali:

* je tuji delodajalec v državi, kjer ima sedež oziroma prebivališče, posloval že najmanj tri mesece pred napotitvijo,
* so bili pri tujem delodajalcu najmanj šest mesecev pred napotitvijo oziroma, v kolikor je to obdobje krajše, od ustanovitve dalje zaposleni za polni delovni čas najmanj trije delavci,
* število delavcev, zaposlenih pri tujem delodajalcu in napotenih v Republiko Slovenijo, ne presega 70 odstotkov vseh delavcev, zaposlenih pri tujem delodajalcu,
* napoteni delavec v zadnjih 12 mesecih pred napotitvijo ni bil vključen v obvezna socialna zavarovanja v Republiki Sloveniji.

1. člen

(obveznosti tujih delodajalcev)

1. Tuji delodajalec je v času napotitve delavca dolžan spoštovati določbe veljavnih predpisov Republike Slovenije in relevantnih kolektivnih pogodb na ravni dejavnosti pri zagotavljanju pravic napotenemu delavcu v zvezi:

* z višino plače, vključno z delovno uspešnostjo in dodatki,
* s trajanjem letnega dopusta ter višino regresa,
* z delovnim časom ter odmori in počitki,
* z nočnim delom,
* s posebnim varstvom delavcev,
* s prepovedjo diskriminacije,
* z varnostjo in zdravjem pri delu,
* s pogoji za zagotavljanje dela delavcev uporabniku.

1. Določba prejšnjega odstavka se ne uporablja v primerih ko zakonodaja, ki se sicer uporablja za delovno razmerje, ureja opredeljene pravice delavca zanj ugodneje.
2. Določbi prve in druge alineje prvega odstavka tega člena ne veljata v primeru napotitev delavcev z namenom osnovne montaže ali prve vgradnje, ki je sestavni del pogodbe o dobavi blaga, v kolikor napotitev ne presega osem dni in se ne izvaja v dejavnostih, registriranih v okviru gradbeništva.
3. Tuji delodajalec je dolžan zagotoviti, da se v času napotitve njegovih delavcev v Republiko Slovenijo na kraju opravljanja storitve hranijo in na zahtevo nadzornega organa dajo na razpolago kopija pogodbe med naročnikom in izvajalcem storitve oziroma kopija akta o napotitvi s prevodom v slovenski jezik, potrdilo o opravljeni prijavi začetka izvajanja storitev, izvodi pogodb o zaposlitvi s prevodom v slovenski jezik, izvodi plačilnih list, evidenca prisotnosti, dokazila o izplačanih plačah ali izvodi enakovrednih dokumentov za vse napotene delavce ter, kadar je to potrebno, potrdila o predpisih o socialni varnosti, ki se uporabljajo za imetnika (v nadaljnjem besedilu: obrazec A1).
4. Tuji delodajalec je v obdobju 24 mesecev po zaključku izvajanja storitve na poziv nadzornega organa dolžan predložiti dokumentacijo iz prejšnjega odstavka.
5. EU delodajalec je pred začetkom izvajanja storitve dolžan opraviti prijavo pri Zavodu Republike Slovenije za zaposlovanje, ki vključuje podatke o:

* nazivu delodajalca ter naslovu sedeža oziroma prebivališča delodajalca,
* osebnem imenu in datumu rojstva odgovorne osebe delodajalca,
* osebnem imenu, datumu rojstva in državljanstvu napotenega delavca ter naslovu začasnega prebivališča v Republiki Sloveniji,
* osebnem imenu in datumu rojstva napotenega delavca, ki v času izvajanja storitev prebiva v Republiki Sloveniji in je s strani tujega delodajalca pooblaščen za stike z nadzornimi organi, vključno s pošiljanjem in prejemanjem dokumentov in obvestil,
* vrsti storitve,
* predvidenem datumu začetka in konca izvajanja storitve,
* naslovu oziroma kraju izvajanja storitve,
* nazivu oziroma osebnem imenu ter naslovu sedeža oziroma prebivališča naročnika storitve, kateremu so storitve namenjene.

1. O opravljeni prijavi iz prejšnjega odstavka, Zavod Republike Slovenije za zaposlovanje EU delodajalcu izda potrdilo.
2. člen

(subsidiarna odgovornost)

1. Če tuji delodajalec, ki je podizvajalec, napotenemu delavcu ne zagotovi pravice iz prve alineje prvega odstavka prejšnjega člena, so za izpolnitev te pravice subsidiarno odgovorni vsi pogodbeniki med tujim delodajalcem in naročnikom storitve.
2. Za potrebe prejšnjega odstavka subsidiarna odgovornost pomeni obveznost, ki nastopi ko so možnosti za izpolnitev pravice s strani neposrednega podizvajalca izčrpane.
3. V primeru, če tuji delodajalec, ki zagotavlja delo delavcev uporabniku, napotenemu delavcu ne zagotovi pravice iz prve alineje prvega odstavka prejšnjega člena in so možnosti za izpolnitev te pravice izčrpane, je za njeno izpolnitev odgovoren uporabnik, pri katerem je delavec opravljal delo.
4. člen

(obveznosti napotenih delavcev tujih delodajalcev)

Tujci, ki so v Republiko Slovenijo napoteni na delo s strani tujega delodajalca, morajo imeti v času napotitve urejeno prebivanje v skladu s predpisi, ki urejajo vstop in prebivanje tujcev v Republiki Sloveniji.

**III. poglavje**

**NAPOTITEV DELAVCEV NA DELO V TUJINO**

1. člen

(pogoji napotitve)

1. Delodajalec lahko začasno napoti delavca v tujino v skladu s pogodbo o zaposlitvi. V kolikor pogodba o zaposlitvi ne predvideva možnosti dela v tujini, morata delodajalec in delavec skleniti novo pogodbo o zaposlitvi, ki se lahko sklene za čas dokončanja projekta oziroma za čas dokončanja dela, ki ga napoteni delavec opravlja v tujini.
2. Pogodba o zaposlitvi iz prejšnjega odstavka mora, poleg obveznih sestavin po zakonu, ki ureja delovna razmerja, vsebovati še določila o:

* trajanju dela v tujini,
* praznikih in dela prostih dnevih,
* minimalnem letnem dopustu,
* višini plače in valuti, v kateri se le-ta izplačuje,
* dodatnem zavarovanju za zdravstvene storitve v tujini,
* drugih prejemkih v denarju ali naravi, do katerih je delavec upravičen za čas dela v tujini,
* načinu zagotavljanja in uresničevanja pravic v zvezi s plačilom za delo in drugimi prejemki, ki so v skladu s predpisi države, v kateri se delo opravlja, zagotovljeni drugače, vendar najmanj v obsegu, kot ga zagotavlja ta zakon,
* pogojih vrnitve v Slovenijo.

1. Namesto določil iz četrte, pete in šeste alineje prejšnjega odstavka se lahko pogodba o zaposlitvi sklicuje na drug zakon, predpis ali na kolektivno pogodbo, ki ureja to vprašanje.
2. Med delodajalcem in napotenim delavcem mora ves čas trajanja napotitve obstajati delovno razmerje.
3. Delavec lahko napotitev odkloni, če obstajajo upravičeni razlogi, kot so:

* nosečnost,
* varstvo otroka, ki še ni dopolnil sedem let starosti,
* vzgoja in varstvo otroka, ki še ni dopolnil 15 let starosti, če delavec živi sam z otrokom in skrbi za njegovo vzgojo in varstvo,
* invalidnost,
* zdravstveni razlogi,
* drugi razlogi, določeni s pogodbo o zaposlitvi oziroma s kolektivno pogodbo, ki neposredno zavezuje delodajalca.

1. člen

(obveznosti delodajalca)

1. Delodajalec je dolžan spoštovati določbe predpisov države, v katero bo delavec napoten, ki urejajo pravice delavcev, napotenih na njihovo ozemlje.
2. Po prenehanju dela v tujini je delodajalec dolžan napotenemu delavcu zagotoviti vrnitev v Slovenijo.
3. V kolikor bo delavec napoten v drugo državo članico EU je delodajalec pred napotitvijo zanj dolžan pridobiti obrazec A1 ter s prvim dnem napotitve urediti spremembo podlage za vključitev v obvezna socialna zavarovanja.
4. člen

(pristojni organ ter postopek izdaje obrazca A1)

1. Pristojni nosilec za izdajo in razveljavitev obrazca A1 v Republiki Sloveniji je Zavod za zdravstveno zavarovanje Slovenije (v nadaljnjem besedilu: ZZZS), ki v ta namen opravlja naslednje naloge:

* izdaja in razveljavlja obrazce A1;
* nudi administrativno pomoč pristojnim nosilcem v drugih državah članicah EU ter z njimi sodeluje s ciljem izvajanja določb člena 12 Uredbe (ES) št. 883/2004;
* izvaja dogovore, ki jih je sklenilo ministrstvo, pristojno za delo, s pristojnim organom v drugi državi članici EU na podlagi določbe člena 16 Uredbe (ES) št. 883/2004 Evropskega parlamenta in Sveta o koordinaciji sistemov socialne varnosti.

1. Vlogo za izdajo obrazca A1 vloži delodajalec preko portala e-Vem.
2. O vlogi za izdajo obrazca A1 ZZZS odloči v upravnem postopku v roku petih delovnih dni od prejema popolne vloge. V kolikor so izpolnjeni pogoji iz prvega odstavka 11. člena tega zakona, ZZZS izda obrazec A1 v obliki samostojne listine. V kolikor pogoji za izdajo obrazca A1 niso izpolnjeni, ZZZS zahtevo za izdajo obrazca A1 z odločbo zavrne. Vročanje se opravi preko portala e-Vem.
3. Obrazec A1 se izda za čas napotitve delavca, kot izhaja iz vloge za izdajo obrazca A1, vendar najdalj za čas 24 mesecev.
4. Zoper izdane odločbe in sklepe ZZZS po tem zakonu ni dovoljena pritožba, možen pa je upravni spor.
5. člen

(pogoji za izdajo in razveljavitev obrazca A1)

1. ZZZS izda obrazec A1, v kolikor ne obstajajo okoliščine, v katerih predpisi Evropske unije izključujejo možnost napotitve in so izpolnjeni naslednji pogoji:

* delavec je v delovnem razmerju pri delodajalcu, ki ga namerava napotiti, in je na tej podlagi vključen v obvezno pokojninsko in invalidsko zavarovanje, obvezno zdravstveno zavarovanje, starševsko varstvo in zavarovanje za primer brezposelnosti (v nadaljnjem besedilu: obvezna socialna zavarovanja) v Republiki Sloveniji,
* delodajalec v zadnjih dvanajstih mesecih pred vložitvijo vloge za izdajo obrazca A1 ni bil uvrščen v evidenco delodajalcev z negativnimi referencami na podlagi zakona, ki ureja trg dela,
* delodajalec v Republiki Sloveniji opravlja znaten del svoje dejavnosti in
* delavec, ki bo napoten, običajno opravlja delo v Republiki Sloveniji.

1. Pogoja iz tretje in četrte alineje prejšnjega odstavka se štejeta za izpolnjena, če:

* na dan vložitve vloge za izdajo obrazca A1 delodajalec posluje že najmanj tri mesece;
* število obrazcev A1, za katere je delodajalec zaprosil, skupaj z že veljavnimi obrazci A1, izdanimi istemu delodajalcu, ne presega 70 odstotkov skupnega števila delavcev, zaposlenih pri delodajalcu;
* so bili pri delodajalcu najmanj šest mesecev pred vložitvijo vloge za izdajo obrazca A1 oziroma, v kolikor je to obdobje krajše, od ustanovitve dalje zaposleni za polni delovni čas in na tej podlagi neprekinjeno vključeni v obvezna socialna zavarovanja v Republiki Sloveniji najmanj trije delavci;
* delodajalec v zadnjih dvanajstih mesecih pred vložitvijo vloge za izdajo obrazca A1 ni bil uvrščen na seznam nepredlagateljev obračunov davčnega odtegljaja za izplačilo plače in nadomestila plače za predpretekli mesec na podlagi zakona, ki ureja davčni postopek ter na dan vložitve vloge nima neporavnanih zapadlih davčnih obveznosti in
* je delavec v Republiki Sloveniji že najmanj trideset dni neprekinjeno vključen v obvezna socialna zavarovanja na podlagi zaposlitve za polni delovni čas oziroma ustrezna socialna zavarovanja na drugi podlagi.

1. V primeru, če delodajalčeva obveznost predložitve obračuna davčnega odtegljaja za dohodke iz delovnega razmerja za zadnji mesec pred vložitvijo vloge za izdajo obrazca A1 še ni nastala, se izpolnjevanje pogoja iz četrte alineje prejšnjega odstavka ugotavlja na podlagi podatkov za zadnjih dvanajst mesecev ali, v kolikor je to obdobje krajše, za čas poslovanja pred vložitvijo vloge za izdajo obrazca A1, za katerega je obveznost predložitve obračuna davčnega odtegljaja za dohodke iz delovnega razmerja že nastala.
2. ZZZS obrazec A1 razveljavi na podlagi:

* ugotovitve, da je delodajalec v vlogi za izdajo obrazca A1 navedel napačne podatke, ki vplivajo na odločitev v zvezi z izdajo obrazca A1 ali
* obvestila pristojnega organa države članice EU, v kateri se storitev izvaja, da niso izpolnjeni pogoji napotitve po zakonodaji te države, v kolikor s strani ZZZS v zvezi s tem ni zadržkov.

1. Za potrebe prejšnjega odstavka Inšpektorat Republike Slovenije za zaposlovanje (v nadaljnjem besedilu: IRSD) in Finančna uprava Republike Slovenije (v nadaljnjem besedilu: FURS) na zaprosilo Zavoda za zdravstveno zavarovanje Slovenije v okviru svojih pristojnosti opravita vsa potrebna dejanja in z ugotovitvami seznanita ZZZS najkasneje v roku 25 delovnih dni od prejema prošnje.
2. Obrazec A1 preneha veljati na podlagi:

* obvestila delodajalca ali delavca, da je napotitev predčasno prenehala ali
* odjave delavca iz obveznega socialnega zavarovanja v Republiki Sloveniji.

**IV. poglavje**

**SODELOVANJE MED DRŽAVAMI ČLANICAMI EU**

1. člen

(pristojni organi za sodelovanje)

Ministrstvo, pristojno za delo, IRSD in FURS so pristojni za sodelovanje z organi drugih držav članic EU na področju napotitev delavcev.

1. člen

(upravno sodelovanje)

1. Ministrstvo, pristojno za delo, na podlagi utemeljenih prošenj pristojnih organov drugih držav članic EU zagotavlja zlasti informacije v zvezi z delovnopravnimi pogoji, ki so jih tuji delodajalci dolžni zagotoviti delavcem, napotenim na ozemlje Republike Slovenije ter druge informacije v zvezi s predpisi Republike Slovenije, ki se nanašajo na napotitev delavcev v okviru čezmejnega izvajanja storitev.
2. IRSD na podlagi utemeljenih prošenj pristojnih organov drugih držav članic EU zagotavlja zlasti izvedbo preverjanj, inšpekcijskih pregledov in preiskav, kar vključuje tudi pridobivanje vseh informacij s strani delodajalcev, ki napotujejo delavce v druge države članice EU, potrebnih za izvajanje učinkovitega nadzora s strani pristojnih organov v državi, kjer se storitve izvajajo.
3. Ministrstvo, pristojno za delo, ter IRSD informacije, za katere zaprosijo pristojni organih drugih držav članic EU ali Evropska komisija, posredujejo najkasneje v roku 25 delovnih dni od prejema prošnje.
4. Ne glede na določbo prejšnjega odstavka pa sta ministrstvo, pristojno za delo ter IRSD informacije dolžna zagotoviti v dveh delovnih dneh od prejema prošnje, v kolikor gre za nujne primere, ki zahtevajo le vpoglede v uradne evidence in je nujnost utemeljena ter izkazana v prošnji.
5. Če pri obravnavi utemeljenih prošenj pristojnih organov drugih držav članic EU pride do težav, pristojna organa o tem v najkrajšem času obvestita organ, ki je prošnjo poslal.
6. člen

(sodelovanje pri izvrševanju kazni)

1. Države članice EU preko Informacijskega sistema za notranji trg medsebojno sodelujejo na področju čezmejnega izvrševanja upravnih kazni ali glob, vključno s taksami ali dodatnimi dajatvami (v nadaljnjem besedilu: kazni), ki jih naložijo pristojni organi ali potrdijo upravni ali pravosodni organi, kar vključuje sodelovanje pri vročanju odločb, ki nalagajo kazni ter sodelovanje pri izterjavi kazni.
2. Pristojni organ Republike Slovenije za sodelovanje pri vročanju odločb, ki nalagajo kazni, je IRSD, pristojni organ za sodelovanje pri izterjavi kazni pa FURS.
3. Pristojni organ države članice EU, v kateri se storitev izvaja, lahko pristojni organ države članice EU, kjer ima izvajalec storitve sedež oziroma prebivališče, zaprosi za pomoč:

* pri vročanju odločb, ki nalagajo kazni, v kolikor je bila odločba izdana, vendar je ni bilo mogoče vročiti v skladu s predpisi države, v kateri se storitev izvaja;
* pri izterjavi kazni na podlagi pravnomočnih odločb, ki nalagajo kazni, v kolikor kazni ni mogoče izterjati v skladu s predpisi države, v kateri se storitev izvaja.

1. Prošnja za pomoč iz prejšnjega odstavka mora vsebovati podatke o imenu in naslovu kršitelja, povzetek dejstev in okoliščin kršitve, vrsti kršitve in relevantna pravila v zvezi s tem, dokument za izvršitev in vse druge pomembne povezane informacije, dokumente ter kontaktne podatke organa, pristojnega za oceno kazni in organa, pristojnega za dodatne informacije v zvezi s kaznijo, v kolikor gre za drug organ kot je organ, pristojen za oceno.
2. Prošnja za pomoč, ki se nanaša na vročitev, mora poleg navedenega v prejšnjem odstavku, vsebovati tudi podatek o namenu vročitve in obdobju, v katerem naj se vročitev opravi.
3. Prošnja za pomoč, ki se nanaša na izterjavo, mora poleg podatkov iz četrtega odstavka tega člena, vsebovati tudi datum izvršljivosti in druge datume, pomembne za postopek izterjave, vključno s tem, ali je bila oziroma kako je bila odločba oziroma sodba vročena, opis vrste in zneska kazni, potrditev organa, ki je zaprosil za pomoč, da so zoper kazen izčrpana pravna sredstva ter terjatev, na katero se prošnja nanaša.
4. Po prejemu prošnje iz tretjega odstavka tega člena pristojni organ Republike Slovenije brez dodatnih formalnosti najpozneje v roku enega meseca od prejema prošnje kršitelju, na katerega se prošnja nanaša, vroči odločbo, s katero mu je bila naložena kazen oziroma izterja kazen. O izvedenih ukrepih v zvezi s prošnjo oziroma o razlogih za zavrnitev njene izvršitve pristojni organ Republike Slovenije v najkrajšem času obvesti organ, ki je za pomoč zaprosil.
5. Pristojni organ Republike Slovenije lahko zavrne izvršitev prošnje za vročitev oziroma izterjavo, če prošnja ne vsebuje podatkov iz četrtega, petega ali šestega odstavka tega člena, če je nepopolna ali če se očitno ne nanaša na zadevno odločbo. Poleg tega lahko FURS zavrne prošnjo za izterjavo kazni, v kolikor:

* so predvideni stroški izterjave nesorazmerno visoki v primerjavi z zneskom, ki ga je treba izterjati ali če bi postopek izterjave povzročil precejšnje težave,
* skupna denarna kazen ali globa znaša manj kot 351 evrov ali
* se ne spoštujejo temeljne pravice in svoboščine tožene stranke ter pravna načela, na katerih temeljijo in kot jih določa ustava države članice, na ozemlju katere je do kršitve prišlo.

1. FURS kazen izterja v evrih v skladu z veljavnimi predpisi Republike Slovenije. V kolikor je kazen izrečena v drugi valuti, se znesek pretvori v evre po menjalnem tečaju Banke Slovenije, veljavnem na dan izreka kazni.
2. Izterjane globe so prihodek proračuna Republike Slovenije.
3. Države članice EU si pomoč iz tega člena nudijo brezplačno, ravno tako niso upravičene do povračila stroškov, ki bi morebiti nastali pri zagotavljanju te pomoči.
4. člen

(sodelovanje pri urejanju zavarovanj)

1. V primeru, če pristojni organ države članice EU, v kateri se storitev izvaja, zahteva razveljavitev obrazca A1 z dnem začetka napotitve delavca na delo z namenom vključitve delavca v obvezna socialna zavarovanja te države, lahko ZZZS predlaga ministrstvu, pristojnemu za delo, sklenitev dogovora iz tretje alineje prvega odstavka 10. člena tega zakona za obdobje od začetka napotitve delavca na delo do odjave delavca iz obveznega socialnega zavarovanja v Republiki Sloveniji.
2. V kolikor sklenitev dogovora za obdobje iz prejšnjega odstavka ni mogoče, FURS pristojnemu nosilcu socialnega zavarovanja v državi članici EU, v kateri se storitev izvaja (v nadaljnjem besedilu: tuji nosilec), nakaže prispevke za socialno varnost, plačane za delavca v Republiki Sloveniji v tem obdobju, in sicer v višini kot jih zahteva tuji nosilec, vendar največ do višine, vplačane v Republiki Sloveniji. V primeru, če je bil v Republiki Sloveniji vplačan višji znesek prispevkov kot ga zahteva tuji nosilec, FURS razliko povrne delodajalcu.
3. V kolikor v primeru iz prejšnjega odstavka ministrstvo, pristojno za delo, ugotovi, da je delavec v času napotitve na delo uveljavljal pravice iz obveznih socialnih zavarovanj, se lahko nakazilo zneska iz prejšnjega odstavka temu ustrezno zniža.
4. V primeru, če je EU delodajalcu pravnomočno izrečena kazen globe za prekršek iz 22. ali 23. člena tega zakona, ZZZS tujemu nosilcu predlaga razveljavitev obrazca A1 z namenom vključitve delavca v obvezna socialna zavarovanja v Republiki Sloveniji.
5. V primeru, da se obrazec A1 razveljavi z dnem začetka napotitve delavca na delo ter sklenitev dogovora iz tretje alineje prvega odstavka 10. člena tega zakona za obdobje od začetka napotitve delavca do odjave delavca iz socialnega zavarovanja države članice EU, v katerega je bil vključen, ni mogoča, ZZZS delavca vključi v obvezna socialna zavarovanja Republike Slovenije z dnem ko je delavec začel opravljati delo v Republiki Sloveniji.
6. FURS lahko v primeru iz prejšnjega odstavka od tujega nosilca zahteva nakazilo prispevkov za socialno varnost, plačanih za delavca v obdobju od začetka napotitve na delo do odjave iz socialnega zavarovanja, in sicer v višini, ki bi morala biti v tem obdobju vplačana v Republiki Sloveniji.
7. člen

(nadzor nad delodajalci)

Nadzorni organ poleg rednih nadzorov vsako leto opravi tudi usmerjen nadzor nad delodajalci z vidika skladnosti napotitve delavcev na delo v okviru čezmejnega izvajanja storitev s tem zakonom. Usmerjen nadzor se opravi na podlagi ocene tveganja, v okviru katere se opredelijo sektorji in okoliščine, v katerih delodajalci najpogosteje čezmejno izvajajo storitve z napotenimi delavci oziroma v katerih so najpogosteje ugotovljene kršitve.

**V. poglavje**

**EVIDENCE**

1. člen

(vrste in namen)

1. Na podlagi tega zakona se vodita evidenca o prijavah izvajanja storitev ter evidenca o izdanih obrazcih A1.
2. Za namen odločanja o izdaji ali razveljavitvi obrazca A1, spremljanja stanja na trgu dela, izvajanja nadzora ter za znanstvenoraziskovalne in statistične namene Zavod Republike Slovenije za zaposlovanje upravlja evidenco prijave izvajanja storitev, ZZZS pa evidenco izdanih obrazcev A1.
3. člen

(vsebina evidenc)

1. Evidenca Zavoda Republike Slovenije za zaposlovanje o prijavah izvajanja storitev vsebuje podatke o:

* nazivu oziroma osebnem imenu EU delodajalca;
* naslovu in državi sedeža oziroma prebivališča EU delodajalca;
* osebnem imenu in datumu rojstva odgovorne osebe EU delodajalca;
* osebnem imenu in datumu rojstva imenovanega napotenega delavca, ki bo vez med EU delodajalcem in pristojnimi nadzornimi organi;
* vrsti storitve;
* kraj in trajanje izvajanja storitve;
* nazivu oziroma osebnemu imenu naročnika storitve;
* naslovu sedeža oziroma prebivališča naročnika storitve;
* osebnih imenih, datumih rojstev, državljanstvih napotenih delavcev in naslovu njihovega začasnega prebivališča v Republiki Sloveniji ter o trajanju napotitve.

1. Evidenca ZZZS o izdanih obrazcih A1 vsebuje podatke o:

* nazivu oziroma osebnem imenu delodajalca;
* naslovu sedeža oziroma prebivališča delodajalca;
* dejavnosti delodajalca;
* osebnem imenu, datumu rojstva in državljanstvu delavca ter naslovu njegovega začasnega in stalnega prebivališča;
* kraj in trajanje napotitve;
* vrsta dela oziroma dejavnosti;
* nazivu oziroma osebnemu imenu naročnika storitve;
* naslovu sedeža oziroma prebivališča naročnika storitve;
* vpisu ali izbrisu delodajalcev v poslovni register;
* obračunih davčnega odtegljaja in plačilnih listih delodajalca;
* poravnanih davčnih obveznostih delodajalca;
* uvrstitvi delodajalca v evidenco delodajalcev z negativnimi referencami, na podlagi zakona, ki ureja trg dela.

1. člen

(zbiranje podatkov)

ZZZS podatke, ki jih potrebuje za izvajanje svojih pristojnosti v skladu s tem zakonom, brezplačno pridobiva iz evidenc naslednjih upravljavcev:

* Agencije Republike Slovenije za javnopravne evidence: podatki iz 9. alineje drugega odstavka 18. člena;
* FURS: podatki iz 10. in 11. alineje drugega odstavka 18. člena;
* Zavoda Republike Slovenije za zaposlovanje: podatek iz 12. alineje drugega odstavka 18. člena.

**VI. poglavje**

**NADZOR**

1. člen

(nadzor)

1. Za nadzor nad izvajanjem tega zakona je pristojen IRSD.
2. Nadzor nad kršitvami določb tega zakona v okviru nadzora nad zakonitostjo bivanja, ki ga določa zakon, ki ureja vstop in prebivanje tujcev v Republiki Sloveniji, izvaja tudi policija. O sumih in ugotovljenih kršitvah določb tega zakona je policija dolžna nemudoma obvestiti organ iz prejšnjega odstavka.
3. IRSD poleg rednih nadzorov vsako leto opravi tudi usmerjen nadzor nad tujimi delodajalci z vidika skladnosti napotitve delavcev na delo v okviru čezmejnega izvajanja storitev s tem zakonom. Usmerjen nadzor se opravi na podlagi ocene tveganja, v okviru katere se opredelijo sektorji in okoliščine, v katerih tuji delodajalci najpogosteje čezmejno izvajajo storitve z napotenimi delavci oziroma v katerih so najpogosteje ugotovljene kršitve.

**VII. poglavje**

**KAZENSKE DOLOČBE**

1. člen
2. Za prekrške iz tega zakona se sme v hitrem postopku izreči globa tudi v znesku, ki je višji od najnižje predpisane globe.
3. Pristojni organ za izrekanje glob po tem zakonu je IRSD.
4. člen
5. Z globo 10.000 do 75.000 evrov se kaznuje tuji delodajalec, ki napoti delavce na delo v Republiko Slovenijo kljub neizpolnjenim pogojem napotitve (prvi odstavek 4. člena).

1. Z globo od 1.000 do 7.500 evrov se kaznuje tudi odgovorna oseba tujega delodajalca, ki stori prekršek iz prejšnjega odstavka.
2. člen
3. Z globo 10.000 do 75.000 evrov se kaznuje delodajalec oziroma tuji delodajalec, ki napoti delavce na delo v drugo državo od tiste, v kateri običajno opravljajo delo, v nasprotju s predpisanimi načini napotitve iz drugega odstavka 3. člena tega zakona.
4. Z globo od 1.000 do 7.500 evrov se kaznuje tudi odgovorna oseba tujega delodajalca, ki stori prekršek iz prejšnjega odstavka.
5. člen
6. Z globo 3.000 do 30.000 evrov se kaznuje EU delodajalec, če ne opravi prijave storitev v predpisanem roku oziroma ali na prijavi navede napačne podatke (šesti odstavek 5. člena).
7. Z globo od 300 do 3.000 evrov se kaznuje tudi odgovorna oseba EU delodajalca, ki stori prekršek iz prejšnjega odstavka.
8. člen
9. Z globo od 3.000 do 30.000 evrov se kaznuje tuji delodajalec, če ne zagotavlja pravic iz prvega odstavka 5. člena tega zakona.
10. Z globo od 300 do 3.000 evrov se kaznuje tudi odgovorna oseba tujega delodajalca, ki stori prekršek iz prejšnjega odstavka.
11. člen
12. Z globo od 3.000 do 30.000 evrov se kaznuje subsidiarno odgovorni pogodbenik, ki ne izpolni pravice iz prve alineje prvega odstavka 5. člena tega zakona (prvi odstavek 6. člena).
13. Z globo od 300 do 3.000 evrov se kaznuje tudi odgovorna oseba pogodbenika, ki stori prekršek iz prejšnjega odstavka.
14. člen
15. Z globo od 3.000 do 30.000 evrov se kaznuje za prekršek tuji delodajalec če ne hrani dokumentacije iz četrtega odstavka 5. člena tega zakona oziroma je ne predloži na poziv inšpektorata v skladu s četrtim in petim odstavkom 5. člena tega zakona.
16. Z globo od 300 do 3.000 evrov se kaznuje tudi odgovorna oseba tujega delodajalca, ki stori prekršek iz prejšnjega odstavka.
17. člen
18. Z globo od 10.000 do 75.000 evrov se kaznuje EU delodajalec, če izvaja storitve v Republiki Sloveniji kljub veljavni prepovedi (31. člen).
19. Z globo od 1.000 do 7.500 evrov se kaznuje tudi odgovorna oseba tujega delodajalca, ki stori prekršek iz prejšnjega odstavka.
20. člen
21. Z globo od 3.000 do 30.000 evrov se kaznuje delodajalec, če po prenehanju dela v tujini napotenemu delavcu ne zagotovi vrnitve v Slovenijo (drugi odstavek 9. člena).
22. Z globo od 300 do 3.000 evrov se kaznuje tudi odgovorna oseba delodajalca, ki stori prekršek iz prejšnjega odstavka.
23. člen
24. Z globo 3.000 do 30.000 evrov se kaznuje delodajalec, če v vlogi za izdajo obrazca A1 navede napačne podatke, ki vplivajo na odločitev v zvezi z izdajo obrazca A1 (prva alineja četrtega odstavka 11. člena).
25. Z globo od 300 do 3.000 evrov se kaznuje tudi odgovorna oseba delodajalca, ki stori prekršek iz prejšnjega odstavka.
26. člen

(prepoved izvajanja storitev)

1. Nadzorni organ z odločbo prepove nadaljnje izvajanje storitve tujega delodajalca, v kolikor se v postopku nadzora ugotovi, da:

* se napotitev ne izvaja na enega izmed načinov, določenih z drugim odstavkom 3. člena;
* pogoji napotitve, določeni v prvem odstavku 4. člena, niso izpolnjeni ali
* delodajalec izvaja storitve kljub veljavni prepovedi.

1. Tujemu delodajalcu je za čas dveh let od pravnomočnosti odločbe prepovedano čezmejno izvajanje storitev z napotenimi delavci, če mu je bila pravnomočno izrečena kazen globe za prekršek iz 22., 23. ali 25. člena tega zakona.
2. Tujemu delodajalcu je za čas petih let od pravnomočnosti odločbe prepovedano čezmejno izvajanje storitev z napotenimi delavci, če mu je bila pravnomočno izrečena kazen globe za prekršek iz 28. člena tega zakona.

**VIII. poglavje**

**POSEBNE DOLOČBE**

1. člen

(Zakon o zaposlovanju, samozaposlovanju in delu tujcev)

V Zakonu o zaposlovanju, samozaposlovanju in delu tujcev se prvi odstavek 42. člena spremeni tako, da se glasi:

»(1) Delodajalcu, tujemu delodajalcu ali naročniku dela je prepovedano zaposlovanje in delo tujcev oziroma izvajanje storitev, če mu je bila:

1. pravnomočno izrečena globa po 52. ali 58. členu tega zakona ali za prekršek po 21. členu ZPDZC-1 ali po prvi, drugi ali tretji alineji prvega odstavka 23. člena ZPDZC-1 – dve leti od pravnomočnosti odločbe;

2. pravnomočno izrečena globa po 54., 55., 59. ali 65. členu tega zakona – eno leto od pravnomočnosti odločbe;

3. pravnomočno izrečena globa po 1., 3., 8., 9., 12., 23., 27. ali 29. točki prvega odstavka oziroma po drugem ali tretjem odstavku 217. člena ZDR-1 – dve leti od pravnomočnosti odločbe;

4. pravnomočno izrečena globa po 14., 17., 19., 24., 25., 26. ali 28. točki prvega odstavka 217. člena ZDR-1 ali po 8., 9., 11., 13., 15. ali 16. točki prvega odstavka oziroma po drugem ali tretjem odstavku 218. člena ZDR-1 – eno leto od pravnomočnosti odločbe;

5. pravnomočno izrečena globa po peti alineji prvega odstavka 23. člena ZPDZC-1 – pet let od pravnomočnosti odločbe.«

**IX. poglavje**

**PREHODNE IN KONČNE DOLOČBE**

1. člen

(Zakon o zaposlovanju, samozaposlovanju in delu tujcev)

Z dnem uveljavitve tega zakona prenehajo veljati določbe prve alineje 3. člena, drugega in tretjega odstavka 35. člena, tretjega odstavka 45. člena, 56., 57. in 64. člena Zakona o zaposlovanju, samozaposlovanju in delu tujcev (Uradni list RS, št. 47/15).

1. člen

(Zakon o delovnih razmerjih)

Z dnem uveljavitve tega zakona prenehajo veljati določbe 208., 209. in 210. člena, 31. točke prvega odstavka 217. člena ter 23. točka prvega odstavka 218. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826) in [47/15](http://www.uradni-list.si/1/objava.jsp?sop=2015-01-1930) – ZZSDT).

1. člen

(Zakon o urejanju trga dela)

1. Z dnem uveljavitve tega zakona preneha veljati določba sedme alineje prvega odstavka 164. člena Zakona o urejanju trga dela (Uradni list RS, 80/10, 40/12 –ZUJF, 21/13, 63/13, 100/13, 32/14 – ZPDZC-1 in 47/15 – ZZSDT).
2. V drugem odstavku 164. člena Zakona o urejanju trga dela (Uradni list RS, 80/10, 40/12 –ZUJF, 21/13, 63/13, 100/13, 32/14 – ZPDZC-1 in 47/15 – ZZSDT) se beseda »sedme« nadomesti z besedo »šeste«.
3. člen

(Pravila obveznega zdravstvenega zavarovanja)

Z dnem uveljavitve tega zakona preneha veljati določba drugega odstavka 129. člena Pravil obveznega zdravstvenega zavarovanja (Uradni list RS, št. 79/94, 73/95, 39/96, 70/96, 47/97, 3/98, 51/98 – odl. US, 73/98 – odl. US, 90/98, 6/99-POPR., 109/99 – odl. US, 61/00, 64/00-popr., 91/00-popr., 59/02, 18/03, 30/03, 35/03-popr., 78/03, 84/04, 44/05, 86/06, 90/06-popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14 – odl. US in 85/14).

1. člen

(uveljavitev zakona)

1. Ta zakon začne veljati naslednji dan po objavi v Uradnem listu Republike Slovenije, razen določbe drugega odstavka in zadnjega stavka tretjega odstavka 10. člena, ki začnejo veljati 1. januarja 2017.
2. Od uveljavitve tega zakona do 1. januarja 2017 ZZZS sprejema vloge za izdajo obrazcev A1 ter vroča odločitve v zvezi z vlogami na druge načine, določene z zakonom o splošnem upravnem postopku.